
REGULAMENT
de organizare şi funcţionare a serviciului
Consiliere și informare socială pentru persoanele care se află în diverse situații de dificultate/vulnerabilitate

ARTICOLUL 1
 Definiţie
Regulamentul de organizare şi funcţionare este un document propriu al serviciului social "SERVICII DE ASISTENȚĂ COMUNITARĂ – CONSILIERE ȘI INFORMARE SOCIALĂ" aprobat prin dispoziția directorului executiv nr.13/26.01.2012, înfiinţat în vederea asigurării funcţionării acestuia cu respectarea standardelor minime de calitate şi  punerea în aplicare unor prevederi ale Legii aistenței sociale nr. 292/2011, privind acordarea serviciilor sociale de interes local. 
ARTICOLUL 2 
Identificarea serviciului social 
Potrivit prevederilor Legii asistenţei sociale nr. 292/2011, se acordă servicii sociale de interes local în comunitate, conform art.112 alin.3.
Serviciul social  "SERVICII DE ASISTENȚĂ COMUNITARĂ – CONSILIERE ȘI  furnizorul de servicii sociale Direcția de Asistență Socială Comunitară Timișoara, acreditat conform Certificatului de acreditare nr. seria AF nr.001206, deţine Licenţa de funcţionare  provizorie nr. . . . . . . . . . ., cu sediul în Timișoara, Bvd.16 Decembrie 1989 nr.15.
ARTICOLUL 3 
Scopul serviciului social
Scopul serviciului social   ”SERVICII DE ASISTENȚĂ COMUNITARĂ – CONSILIERE ȘI INFORMARE SOCIALĂ" este cel de asigura informarea și consilierea beneficiarilor, precum și informarea populației privind drepturile sociale și serviciile sociale disponibile în vederea sprijinirii persoanelor vulnerabile pentru depășirea situațiilor de dificultate, prevenirea și combaterea riscului de excluziune socială,creșterea calității vieții și promovarea incluziunii sociale. 
Pentru realizarea acestui scop, se acordă servicii de consiliere și informare, evaluare și intervenţie socială, îndrumare și reprezentare pentru a intra în drepturile sociale și a beneficia de serviciile sociale acordate în comunitate. 
Serviciile se acordă persoanelor care se află în diverse situație de dificultate, vulnerabilitate:
· persoane și familii fără venituri sau cu venituri reduse, 
· persoane fără adăpost, 
· persoane private de libertate, 
· persoane cu diferite adicții (consum de alcool și alte substanțe toxice), 
· persoane cu afecțiuni psihice/persoane cu disabilități neinstituționalizate, 
· tinerii care părăsesc sistemul de protecție a copilului
· persoane vârstnice singure sau dependente
· persoane care trăiesc în comunități marginalizate

De asemenea, conform prevederilor din Legea 292/2011, prin personalul de specialitate, se asigură evaluarea, monitorizarea organizațiilor non-guvernamentale care beneficiază de subvenție din bugetul Consiliului Local al Municipiului Timișoara conform Legii 34/1998 pe același tip de servicii sociale furnizate ca ale serviciului. 


ARTICOLUL 4 
Cadrul legal de înfiinţare, organizare şi funcţionare
1. Serviciul social ”Servicii de Asistență Comunitară – Consiliere Și Informare Socială" funcţionează cu respectarea prevederilor cadrului general de organizare şi funcţionare a serviciilor sociale reglementat de legi speciale:
- Legea asistenței sociale nr. 292/2011 
- HOTĂRÂRE nr. 1375 din 4 octombrie 2006 pentru aprobarea Normelor metodologice de aplicare unitară a dispoziţiilor legale privind evidenţa, domiciliul, reşedinţa şi actele de identitate ale cetăţenilor români
- HG nr.383/2015 pentru aprobarea Strategiei naționale privind incluziunea socială și reducerea sărăciei pentru perioada 2015-2020 și a Planului strategic de acțiuni pentru perioada 2015-2020; 
- Legea nr.34/1998 cu normele sale metodologice privind acordarea subvenței asociațiilor și fundațiilor române cu personalitate juridică, care înființează și administrează unități de asistență socială;
-  Legea nr.116/2002 privind prevenirea și combaterea marginalizării sociale;
- ORDIN   Nr. 762/1992 din 31 august 2007 pentru aprobarea criteriilor medico-psihosociale pe baza carora se stabileste încadrarea în grad de handicap, cu modificările și completările ulterioare
-  Legea 215/2001 administrației publice locale, cu modificările și completările ulterioare
-  Legea nr. 466 din 4 noiembrie 2004 privind Statutul asistentului social, cu modificările și completările ulterioare
- Legea nr. 263/2010 privind sistemul unitar de pensii publice, cu modificarile si completarile ulterioare;
-  Legea nr.448 din 06.12.2006, privind protecția și promovarea drepturilor persoanelor cu handicap, cu modificarile si completarile ulterioare
-  Legea nr.416/2001 privind venitului minim garantat, cu modificările și completările ulterioare
- Legea sanatatii mintale si a protectiei persoanelor cu tulburari psihice nr. 487/2002, republicată
 - Legea nr.52/2003 privind transparența decizională în administrația publică; 
- Legea nr.17/06.03.2000 cu modificările și completările ulterioare, privind asistența socială a persoanelor vârstnice;
2. Standardul minim de calitate aplicabil:  Ordinul Ministerului Muncii, Familiei, Protecției Sociale și Persoanelor Vârstnice nr.2126/05.11.2014, anexa nr.7 ”Standarde minime de calitate pentru serviciile sociale acordate în comunitate, destinate persoanelor adulte”. 
3. Serviciul social ”Servicii de Asistență Comunitară – Consiliere Și Informare Socială" este înfiinţat prin dispoziția directorului executiv cu nr.13/26.01.2012 și funcționează în cadrul Direcției de Asistență Socială Comunitară din subordinea Primăriei Municipiului Timișoara, fiind responsabil de realizarea evaluării iniţiale şi elaborarea planului de intervenţie, precum şi de implementarea acelor măsuri cuprinse în planul de intervenţie care pot fi realizate la nivelul comunităţii.
ARTICOLUL 5 
Principiile care stau la baza acordării serviciului social
(1) Serviciul social ”Servicii de Asistență Comunitară – Consiliere și Informare Socială” se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în standardele minime de calitate aplicabile. 
(2) Principiile specifice care stau la baza prestării serviciului social ”Servicii de Asistență Comunitară – Consiliere Și Informare Socială” sunt următoarele: 
a) funcţionarea în regim de intervenţie imediată, nefiind necesară încheierea contractului de furnizare de servicii;
b) intervenţia integrată; 
c) flexibilitatea organizării serviciului în locul unde este necesară intervenţia; 
d) posibilitatea prestării serviciilor fără evaluarea nevoilor persoanei, în funcţie de tipul de intervenţie, fiind suficientă înregistrarea persoanelor în registrul de evidenţă sau în liste de prezenţă; 
e) promovarea unei imagini pozitive în comunitate a categoriilor de persoane vulnerabile sau aflate în situaţii de dificultate; 
f) promovarea comportamentului civic şi asumarea responsabilităţii sociale de către toţi actorii sociali, în vederea prevenirii situaţiilor de risc; 
g) respectarea şi promovarea cu prioritate a interesului persoanei beneficiare; 
h) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare; 
i) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate; 
j) asigurarea unei intervenţii profesioniste, prin echipe pluridisciplinare, şi asigurarea confidenţialităţii şi a eticii profesionale; 
k) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
l) promovarea relaţiilor de colaborare cu serviciul public de asistenţă socială, precum şi cu toţi actorii sociali.
g) participarea beneficiarilor, potrivit căreia beneficiarii participă la formularea şi implementarea politicilor cu impact direct asupra lor, la realizarea programelor individualizate de suport social şi se implică activ în viaţa comunităţii, prin intermediul formelor de asociere sau direct, prin activităţi voluntare desfăşurate în folosul persoanelor vulnerabile; 
m) activizarea, potrivit căreia măsurile de asistenţă socială au ca obiectiv final încurajarea ocupării, în scopul integrării/reintegrării sociale şi creşterii calităţii vieţii persoanei, şi întărirea nucleului familial; 
l) respectarea dreptului la autodeterminare, potrivit căreia fiecare persoană are dreptul de a face propriile alegeri, indiferent de valorile sale sociale, asigurându-se că aceasta nu ameninţă drepturile sau interesele legitime ale celorlalţi; 

ARTICOLUL 6
 Beneficiarii serviciilor sociale
(1) Beneficiarii serviciilor sociale acordate de ”Servicii de Asistență Comunitară – Consiliere Și Informare Socială” sunt persoane vulnerabile cu risc de marginalizare și excluziune socială:
a) persoane și familii fără venituri sau cu venituri reduse, 
b) persoane fără adăpost, 
c) persoane private de libertate, 
d) persoane cu diferite adicții (consum de alcool și alte substanțe toxice), 
e) persoane cu afecțiuni psihice/persoane cu disabilități neinstituționalizate, 
f) tinerii care părăsesc sistemul de protecție a copilului
g) persoane vârstnice singure sau dependente
h) persoane care trăiesc în comunități marginalizate

 (2). Condiţiile de accesare a serviciilor: 
În conformitate cu principiile şi valorile enumerate la art. 5, în special cu principiul participării beneficiarilor (descris la lit.g) a activizării (descris la lit.m) şi respectării dreptului la autodeterminare (descris la lit.l), beneficiarii eligibili sunt cei care solicită și cărora  li se pot acorda servicii sociale de consiliere, informare și reprezentare pentru care Compartimentul este licențiat. 
Conform standardelor minime de calitate, compartimentul deține o Procedură proprie de accesare a serviciilor sociale, disponibilă la sediul furnizării serviciului. 

Pentru a accesa serviciile de consiliere și intervenție socială, beneficiarii vor prezenta:
· acte de stare civilă (dacă le dețin)
· acte medicale 
· certificate de încadrare în grade de dizabilitate si/sau decizii de stabilire a capacității de muncă
· orice alt act, la solicitarea personalului de specialitate, necesar acordării de servicii ori/și beneficii sociale

Serviciile de informare și îndrumare pot fi furnizate pe loc, şi fără evaluarea nevoilor persoanei, dacă acesta nu dorește să ofere informații în acest sens. În aceste situații sunt suficiente înregistrarea persoanelor în registrul de evidenţă cu menționarea acestui aspect. 
Contracte de acordare a serviciilor sociale se încheie doar pentru beneficiarii care urmează un program de integrare/reintegrare socială care necesită planificare a activităților pe o perioadă determinată de timp, și anume minimum 6 luni. Programul de integrare/reintegrare socială înclude în mod obligatoriu elemente de complementaritate și abordare integrată din partea specialistului, potrivit cărora:
· pentru asigurarea întregului potențial de funcționare socială a persoanei, ca membru deplin al familie, comunității și societății, serviciile sociale trebui corelate cu toate nevoile beneficiarului și acordate integrat cu o gamă largă de măsuri și servicii din domeniul economic, educațional, de sănătate, cultural, locativ, mediul social de viață al acestuia, după caz. 
Decizia de admitere/respingere pentru a accesa serviciile sociale de informare și consiliere acordate în cadrul compartimentului, se ia de către personalul de specialitate, la prima întâlnire cu beneficiarul, prin aplicarea instrumentului specific: Fișa de evaluare inițială.
În situația în care, la prima evaluare ori pe parcursul măsurilor luate, nevoile stabilite de comun acord impun o abordare integrată, decizia se admitere/respingere se ia la propunerea specialistului care a realizat evaluare, cu avizul coordonatorului compartimentului.
Contribuția beneficiarului nu este una de ordin financiar, ci de activizare și primordialitate, potrivit cărora: 
· măsurile de asistenţă socială au ca obiectiv final încurajarea ocupării, în scopul integrării/reintegrării sociale şi creşterii calităţii vieţii persoanei, şi întărirea nucleului familial;
· responsabilitatea persoanei și/sau a familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat este primordială;
 (3). Condiţii de încetare a serviciilor:
Conform standardelor minime de calitate, compartimentul deține o Procedură proprie privind încetarea acordării serviciilor către beneficiar, disponibilă la sediul furnizării serviciului. 
Serviciile sociale încetează în următoarele situații:
· Obiectivul din Planul de intervenţie au fost atinse şi nu este nevoie de revizuirea acestuia
· Beneficiarul nu se mai prezintă la întâlnirile stabilite cu responsabilul de caz  pe o perioadă de 3 luni, fără a putea ulterior enunța un motiv obiectiv în acest sens (boală, părăsirea localității, etc.)
· Beneficiarul renunţă la intervenţie, la anumite stadii ale Planului de intervenție asumat.
· Comportamentul repetativ al beneficiarului prin lezează în plan emoțional și/sau fizic responsabilul de caz, în pofida transferării cazului la un alt specialist din cadrul compartimentului. 
· În procesul de acordare a serviciilor sociale, beneficiarul solicită servicii sociale pentru care compartimentul nu deține drept de licențiere și prin acordarea lor, responsabilul de caz și-ar depăsi atribuțiile profesionale și de servici.

 (4). Persoanele beneficiare de servicii sociale furnizate prin "Servicii de Asistență Comunitară – Consiliere și Informare Socială” au următoarele drepturi: 
a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică, după caz; 
c) să li se asigure păstrarea confidenţialităţii asupra informaţiilor furnizate şi primite; 
d) să li se asigure continuitatea/transferul/recomandarea serviciilor sociale furnizate, atât timp cât se menţin condiţiile care au generat situaţia de dificultate; 
e) să fie protejaţi de lege atât ei, cât şi bunurile lor, atunci când nu au capacitate de exerciţiu; 
f) să fie informaţi asupra situaţiilor de risc, precum şi asupra drepturilor sociale.
(5). Persoanele beneficiare de servicii sociale furnizate în "Servicii de Asistență Comunitară – Consiliere și Informare Socială” au următoarele obligaţii: 
a) să furnizeze informaţii corecte cu privire la identitate, situaţie familială, socială, medicală şi economică;
b) să participe, în raport cu vârsta  și situaţia de dependenţă, la procesul de furnizare a serviciilor sociale; 
c) să comunice orice modificare intervenită în legătură cu situaţia lor personală și economică și medicală; 
d) să respecte prevederile prezentului regulament.
e) să nu lezeze în niciun fel personalul angajat, în special responsabilul de caz în procesul de acordare a serviciilor;

ARTICOLUL 7 
Activităţi şi funcţii
Principalele funcţii ale serviciului social ”Servicii de Asistență Comunitară – Consiliere și Informare Socială” sunt următoarele: 
a) de furnizare a serviciilor sociale în comunitate, prin asigurarea următoarele activităţi: 
1. evaluarea iniţială: realizată la prima întâlnire cu beneficiarul de către asistentul social pentru a identifica nevoile individuale şi familiale, în baza cărora este elaborat planul de intervenţie. În cadrul acestui proces, persoana primeşte gratuit informații privind drepturile sociale de care poate beneficia, dar și consilierea necesară în vederea depășirii situațiilor de dificultate. Evaluarea iniţială poate avea în vedere inclusiv realizarea diagnozei sociale la nivelul grupului şi comunităţii şi elaborarea planului de servicii comunitare.
2. elaborarea planului de intervenţie: cuprinde măsuri de asistenţă socială, respectiv serviciile recomandate pentru soluţionarea situaţiilor de nevoie sau risc social identificate, precum şi beneficiile de asistenţă socială la care persoana are dreptul.
3. aplicarea planului de intervenţie: 
- realizarea unor activităţi de informare şi consiliere, 
- educaţie extracurriculară în funcție de situația dată, 
- facilitarea accesului la servicii de locuire prin efectuarea anchetelor sociale;
- activităţi de promovare a incluziunii sociale a persoanelor defavorizate, 
- procurarea actelor de identitate și de stare civilă, 
- evaluare nevoilor pentru obținerea unor drepturi sociale: sprijin pentru obținerea 
documentelor necesare încadrării în grad de dizabilitate și pentru stabilirea
incapacității de muncă,
- facilitare acces la diverse servicii medicale (de bază și de specialitate),
- realizarea anchetelor sociale a persoanelor care solicită pensionare pe caz de
 invaliditate la solicitarea Casei de Pensii,
- realizare evaluare și anchetă socială la sesizările din comunitate (persoane fizice, 
instituții) cu privire la cazuri din comunitate cu diverse probleme socio-economice: locuiesc în condiții improprii, nu au familie și nici susținători legali, nu aulocuință/adăpost, nu au venituri sau veniturile sunt insuficiente, sunt încadrași în categoria persoanelor cu diverse dizabilități/invaliditate, nu auloc de muncă, au executat o pedeapsă privată de libertate și nu au unde să locuiască și nici venituri, sunt grav bolnave, au probleme de convețuire cu locatarii din imobil, etc. 
- realizarea de ajutoare de urgență  conform Legii nr.416/2001 pentru persoane, familii aflate în situații de necesitate datorate calamităților naturale, incendiilor, accidentelor și alte situații deosebite;

b) de valorificare a potenţialului membrilor comunităţii în vederea prevenirii situaţiilor de neglijare, abuz, abandon, violenţă, excluziune socială etc., prin asigurarea următoarelor activităţi: 
1. activităţi de sensibilizare şi informare a populaţiei prin sporirea conținutului educațional ce promovează toleranța față de grupurile sociale vulnerabile, dar și de conceperea și implementarea unor campanii susținute educative și de sporire a conștientizării diversității, adresat atât publicului larg cât și factorilor de decizie: funcționari publici și angajatori;
2. promovarea participării sociale prin asigurarea informării publice regulate privind planurile performanțele instituțiilor publice, dar și diseminarea prin canalele mass-media și canale IC a interacțiunilor reușite între beneficiari și personalul de specialitate a compartimentului;
3. elaborarea unei proceduri pentru identificarea, semnalarea și soluționarea cazurilor de abuz și neglijență în rândul beneficiarilor;
 
c) de informare a potenţialilor beneficiari, autorităţilor publice şi publicului larg despre domeniul său de activitate şi de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi: 
1. activităţi de sensibilizare şi informare a populaţiei prin sporirea conținutului educațional ce promovează toleranța față de grupurile sociale vulnerabile, dar și de conceperea și implementarea unor campanii susținute educative și de sporire a conștientizării diversității, adresat atât publicului larg cât și factorilor de decizie: funcționari publici și angajatori;
2. promovarea participării sociale prin asigurarea informării publice regulate privind planurile performanțele instituțiilor publice, dar și diseminarea prin canalele mass-media și canale IC a interacțiunilor reușite între beneficiari și personalul de specialitate a compartimentului;
3.  informarea beneficiarilor și a publicului larg despre existența Cartei drepturilor beneficiarilor, prin diverse căi de comunicare, inclusiv organizare de întâlniri cu grupuri vulnerabile;
4. deținerea și punerea la dispoziția beneficiarilor și a publicului larg prin diverse căi de mediatizare, materialele informative privind serviciile oferite și activitățile derulate: materiale scrise, broșuri, filme și/sau fotografii de informare sau publicitare, postate pe site-ul proprii; 
d) de asigurare a calităţii serviciilor sociale prin realizarea următoarelor activităţi: 
1. elaborarea instrumentelor standardizate utilizate în procesul de acordare a serviciilor; 
2. realizarea de evaluări periodice a serviciilor prestate; 
3. elaborarea unor proceduri și chestionare prin care personalul de specialitate să poată măsura gradul de satisfacție a beneficiarilor cu privire la activitățile desfășurate și deciziile luate în planificare, dezvoltarea, administrarea și evaluare serviciilor sociale acordate; 
4. realizarea unor metodologii și elaborarea unor proceduri de lucru unificate cu ale organizațiilor non-guvernamentale care acordă servicii sociale, pentru a defini grupurile țintă și eligibilitatea acestoraa în vederea accesării tipurilor de servicii sociale decătre beneficiari; 
e) de administrare a resurselor financiare, materiale şi umane ale centrului prin realizarea următoarelor activităţi: 
1. de coordonare a compartimentului, prin personal de specialitate, absolvent al învățământului superior;
2. de instruirea continuă a personalului de specialitate privind cunoașterea procedurile utilizate pentru acordarea serviciilor sociale licențiate;
3. de cunoaștere și respectare a prevederilor legale privind administrarea și gestionarea resurselor financiare și materiale destinate compartimentului;
4. de încurajare a furnizorului de servicii privind crearea condițiilor necesare implicării active a personalului și a beneficiarilor în elaborarea unui plan propriu de dezvoltare, în vederea îmbunătățirii activităților și creșterea calității vieții beneficiarilor;
5. încurajarea, pe lângă angajații proprii, angajării cu contracte de voluntariat a voluntarilor, conform legii;
6. revizuirea, ori de cîte ori este necesară, a fișelor de post pentru angajți;
7. evaluarea anuală a personalului angajat, fiind notate gradul de îndeplinire a performanțelor acestora;
8. întocmire de propuneri privind investițiile, achizițiile publice, materialele necesare bunei funcționări a activităților, planului de perfecționare a personalului, bugetul compartimentului;
ARTICOLUL 8
 Structura organizatorică, numărul de posturi şi categoriile de personal
(1) Serviciul social ”Servicii de Asistență Comunitară – Consiliere și Informare Socială” funcţionează cu un număr de 9 total personal, conform prevederilor Hotărârii Consiliului Local nr.449/10.10.2014 anexa nr.1 privind aprobarea organigramei, din care: 
a) personal de conducere: 1 coordonator compartiment
b) personal de specialitate: 5 funcționari publici și 4 personal contractual (asistenți sociali), din care angajați: 
c) personal cu funcţii administrative, gospodărire, întreţinere-reparaţii, deservire după cum urmează: din cadrul compartimentelor /birourilor/serviciului Juridic-Resurse Umane, Administrativ-Informatică, Sănătate și Securitate în Muncă, Buget-Finanțe-Contabilitate; 
d) voluntari: 1 voluntar cu contract de voluntariat 
(2) Raportul angajat/beneficiar variază în funcţie de tipul de intervenţie/activităţi:
- Servicii de informare despre beneficii sociale și îndrumare către servicii specifice în comunitate, precum și  activități de evaluare, intervenție și reprezentare socială: 78,8 cazuri pe specialist/an;
- anchete sociale realizate la solicitarea Casei de Pensii persoanelor care solicită pensionarea pe caz de invaliditate: 14 cazuri pe specialist/an 
-  intervenție la sesizările venite din comunitate cu privire la persoane cu diverse probleme din comunitate: 12,4 cazuri pe specialist/an
- anchete sociale în vederea evaluării persoanelor care au solicitat integrarea în serviciul rezidențial Căminul pentru pensionari din Timișoara: 32 cazuri/an pe 1 asistent social cu atribuții în acest domeniu;
- evaluarea și monitorizarea organizațiilor non-guvernamentale care primesc subvenție de la bugetul local pentru un număr de 4 tipuri de asistență socială cu un număr mediu de 153 beneficiari/lună: 25,5 cazuri pe specialist/lună
-  evaluare persoanelor fără adăpost aflate în Adăpostul de urgență pe timp de iarnă: 7,2 cazuri
- evaluarea inițială a persoanelor care sunt depistate pe raza municipiului Timișoara apelând la mila cetățenilor: 18 cazuri pe specialist/an
- evaluarea persoanelor evacuate sau în curs de evacuare din locuințe, ca urmare a retrocedării la foștii proprietari: 6,4 cazuri pe specialist/an
- evaluare situației persoanelor care solicită ajutor de urgență pentru depășirea situației de dificultate în care se află: 0,4 cazuri/an

ARTICOLUL 9 
Personalul de conducere
(1) Personalul de conducere este: 1 coordonator, asistent social principal licențiat în domeniul asistenței sociale și formări masterale
(2) Atribuţiile personalului de conducere sunt: 
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.; 
b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale; 
c) propune participarea personalului de specialitate la programele de instruire şi perfecţionare;
 d) colaborează cu alte centre/alţi furnizori de servicii sociale şi/sau alte structuri ale societăţii civile la acţiuni care vizează ameliorarea asistenţei sociale a grupurilor vulnerabile; 
e) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens; 
f) organizează activitatea personalului şi asigură respectarea timpului de lucru şi a regulamentului de organizare şi funcţionare; 
g) întocmeşte proiectul bugetului propriu al serviciului; 
h) asigură încheierea cu beneficiarii a contractelor de furnizare a serviciilor sociale, după caz; 
i) alte atribuţii prevăzute în standardul minim de calitate aplicabil.
ARTICOLUL 10 
Personalul specialitate şi auxiliar
(1) Personalul de specialitate este compus din:
a) 5 asistenți sociali (263501), din care 1 persoană cu activitate de coordonare  
b) 1 psiholog (263411)
(2) Atribuţii ale personalului de specialitate privesc în principal elaborarea planului de intervenţie: 
a) asigură derularea etapelor procesului de acordare a serviciilor sociale, cu respectarea prevederilor legii, a standardelor minime de calitate aplicabile şi a prezentului regulament; 
b) colaborează cu specialişti din alte centre în vederea soluţionării cazurilor, identificării de resurse; 
c) monitorizează respectarea standardelor minime de calitate; 
d) întocmeşte rapoarte periodice cu privire la activitatea derulată; 
e) alte atribuţii prevăzute în standardul minim de calitate aplicabil.
Scopul principal al posturilor pentru asistenții sociali, inclusiv al psihologului este cel de:
1. Evaluare a persoanelor aflate în situaţie de criză precum şi intervenţia în vederea ameliorării situaţiei acestora prin acordarea de servicii de informare şi consiliere; 
1. Verificare săptămânală sau ori de câte ori este nevoie a serviciilor sociale acordate de către organizațiile non-guvernamentale care primesc suvbenție de la bugetul local al municipiului Timișoara, conform Legii nr.34/1998 și ale Normelor metodologice de aplicare a acesteia.
1. Participare la elaborarea strategiei locale de dezvoltare a serviciilor sociale şi a planului anual de acţiune privind serviciile sociale administrate şi finanţate din  bugetul consiliului local.

ARTICOLUL 11
 Finanţarea serviciului
(1) În estimarea bugetului de venituri şi cheltuieli, furnizorul de servicii sociale are în vedere asigurarea resurselor necesare acordării serviciului cel puţin la nivelul standardelor minime de calitate aplicabile.
(2) Finanţarea cheltuielilor centrului se asigură, în condiţiile legii, din următoarele surse:
a) bugetele locale ale comunelor, oraşelor şi municipiilor, respectiv bugetele locale ale sectoarelor municipiului Bucureşti;
b) donaţii, sponsorizări sau alte contribuţii din partea persoanelor fizice ori juridice din ţară şi din străinătate;
c) fonduri externe rambursabile şi nerambursabile;
d) alte surse de finanţare, în conformitate cu legislaţia în vigoare.

Director executiv                                                                        Coordonator, 
  Maria Stoianov                                               Compartiment Evaluare și Informare Socială 
                                                                                                                                   

